Toshkent davlat iqtisodiyot universiteti Samarqand filiali. Oʻzbekiston Respublikasi Prezidenti Shavkat Mirziyoyevning 2019-yil 11-yanvar kuni Samarqand viloyatiga tashrifi davomida berilgan topshiriqlar va Xalq deputatlari viloyat kengashining navbatdan tashqari sessiyasi 3- sonli bayoni 84-bandiga asosan ikki oy muddatda Samarqand shahrida Toshkent Davlat Iqtisodiyot universitetining filialini tashkil qilish boʻyicha Vazirlar Mahkamasi qarorini tayyorlash, bunda filialning asosiy vazifalari etib Germaniyaning yetakchi universitetlari bilan hamkorlik oʻrnatish, raqamli iqtisodiyot, oziq ovqat va resurslar iqtisodiyoti uchun kadrlar tayyorlash, xorijiy hamkor va bazaviy oliy taʼlim muassasalaridan yuqori malakali professor-oʻqituvchilarni jalb etib, 2019/2020-oʻquv yilidan kadrlar tayyorlashni yoʻlga qoʻyish belgilangan edi. Tarixi. Qisqa muddat ichida Oʻzbekiston Respublikasi Vazirlar Mahkamasining 28-may 2019-yildagi 438-son qarori bilan Toshkent davlat iqtisodiyot universitetining Samarqand filiali tashkil etildi. Toshkent davlat iqtisodiyot universitetining Samarqand filialining asosiy vazifalaridan biri hisoblangan Germaniya va boshqa rivojlangan davlatlar bilan hamkorlikda malakali kadrlar tayyorlash maqsadida hamda hamkorlikda ilmiy tadqiqotlar olib borish uchun Germaniyaning Vayenshtefen-Triyezdorf universitetidan professor P.Mixels va I.Smetanska, Gissen universitetidan professor M.Petrik, Janubiy Koreyaning Kangvon milliy universiteti professorlar K.R.Kim, Germaniyaning Oʻtish davri iqtisodiyoti mamlakatlarida qishloq xoʻjaligini rivojlantirish Leybnis Instituti (IAMO)dan doktor N.Jonibekov va doktor Gʻ.Sanayev, Buyuk Britaniyaning Vritl universiteti kollejidan dosent X.Matyuslar kelishi rejalashtirilgan. Umumiy maʼlumotlar. Talabalar soni jami 2629 Professor-oʻqituvchilar